desimalvekt
Store norske leksikon,Realfag,Fysikk,Mål og vekt
Desimalvekt er en balansevekt som er konstruert slik at den viser likevekt når loddene, som brukes til å balansere vekten, veier en dekadisk brøkdel av gjenstanden som skal veies, altså en tidel, en hundredel og så videre.
Desimalvekten skiller seg fra vanlig skålvekt ved at vektstanga ikke har like lange armer på begge sider. Lasten kan dermed holdes i likevekt av en tiendedel så tunge lodd. Dette er en fordel når man skal veie tunge gjenstander, da en unngår å måtte bruke tunge lodd når man skal balansere vekten.Desimalvekt har også blitt kalt sekkevekt, fordi den var velegnet til veiing av tunge sekker. Les mer i Store norske leksikon vekt – veieredskap veiing dekadisk tallsystem